CELEX: 62011CO0348
Language: hu
Date: 2012-03-23 00:00:00
Title: A Bíróság (nyolcadik tanács) 2012. március 23-i végzése. # Thomson Sales Europe SA kontra Administration des douanes (Direction nationale du renseignement et des enquêtes douanières). # Előzetes döntéshozatal iránti kérelem: Tribunal d'instance de Paris - Franciaország. # Az eljárási szabályzat 92. cikkének 1. §-a és 103. cikkének 1. §-a - Nyilvánvaló elfogadhatatlanság - Az eljárási szabályzat 104. cikke 3. §-ának második bekezdése - Semmilyen ésszerű kételynek teret nem engedő válasz - Előzetes döntéshozatal iránti kérelem - Az érvényesség értékelése - Közös kereskedelempolitika - Dömping - Thaiföldön gyártott televíziók behozatala - Az Európai Csaláselleni Hivatal (OLAF) vizsgálatának érvényessége - A 710/95/EK és a 2584/98/EK rendelet érvényessége. # C-348/11. sz. ügy

A Bíróság (nyolcadik tanács) 2012. március 23‑i végzése – Thomson Sales Europe
      (C‑348/11. sz. ügy)
      „Az eljárási szabályzat 92. cikkének 1. §‑a és 103. cikkének 1. §‑a – Nyilvánvaló elfogadhatatlanság – Az eljárási szabályzat 104. cikke 3. §‑ának második bekezdése – Semmilyen ésszerű kételynek teret nem engedő válasz – Előzetes döntéshozatal iránti kérelem – Az érvényesség értékelése – Közös kereskedelempolitika – Dömping – Thaiföldön gyártott televíziók behozatala – Az Európai Csaláselleni Hivatal (OLAF) vizsgálatának érvényessége – A 710/95/EK és a 2584/98/EK rendelet érvényessége”
      1.                     Előzetes döntéshozatalra előterjesztett kérdések – A Bíróság hatásköre – Korlátok – A nemzeti bíróság hatásköre – A jogvita
            tényállásának megállapítása és értékelése – Az előzetes döntéshozatalra előterjesztett kérdés szükségessége és a feltett kérdések
            relevanciája – A nemzeti bíróság általi értékelés (EUMSZ 267. cikk) (vö. 41., 43. pont)
      2.                     Előzetes döntéshozatalra előterjesztett kérdések – Elfogadhatóság – A tényállás és a jogszabályi háttér kellően részletes
            ismertetése nélkül feltett kérdések – Hasznos választ kizáró szövegösszefüggésben feltett kérdések – Az előzetes döntéshozatalra
            előterjesztett kérdésekre adandó válasz szükségességét igazoló okok részletes ismertetésének hiánya – A felperes meg nem vizsgált
            állításain alapuló kérdések – Nyilvánvaló elfogadhatatlanság (EUMSZ 267. cikk; a Bíróság alapokmánya, 23. cikk; a Bíróság
            eljárási szabályzata, 92. cikk., 1. § és 103. cikk, 1. §) (vö. 48., 49., 51., 53., 57., 58. pont)
      Tárgy
      
         
               Előzetes döntéshozatal iránti kérelem – Tribunal d’instance de Paris – A Malajziából, a Kínai Népköztársaságból, a Koreai
                  Köztársaságból, Szingapúrból és Thaiföldről származó színes televíziók behozatalára végleges dömpingellenes vám kivetéséről
                  és a kivetett ideiglenes vám végleges beszedéséről szóló, 1995. március 27‑i 710/95/EK tanácsi rendelet (HL L 73., 3. o.)
                  érvényessége – A fenti 710/95/EK rendelet módosításáról szóló, 1998. november 27‑i 2584/98/EK tanácsi rendelet (HL L 324.,
                  1. o.) – A dömpingkülönbözet súlyozott átlagának kiszámításakor a nullára történő csökkentés módszerét alkalmazó rendeletek
                  – Az Európai Csaláselleni Hivatal (OLAF) által a televíziókészülékek eredetével kapcsolatban lefolytatott vizsgálat érvényessége.
               
            Rendelkező rész
      A negyedik és az ötödik kérdés vizsgálata során nem merült fel olyan körülmény, amely érintené a Malajziából, a Kínai Népköztársaságból,
         a Koreai Köztársaságból, Szingapúrból és Thaiföldről származó színes televíziók behozatalára végleges dömpingellenes vám kivetéséről
         és a kivetett ideiglenes vám végleges beszedéséről szóló, 1995. március 27‑i 710/95/EK tanácsi rendelet és a 710/95 rendelet
         módosításáról szóló, 1998. november 27‑i 2584/98 tanácsi rendelet érvényességét.